open-index/open-wikipedia-markdown huggingface dataset:
Ravn (navn)

**Ravn** er et mannsnavn. Det er en moderne form av de norrøne navnene *Hrafn* og *Hrafni*, dannet at *hrafn*, «ravn». *Rafn* var den gammeldanske formen av navnet, *Ramn* og *Ramne* var gammelsvenske former. *Ravn* er også brukt som kvinnenavn, men svært sjeldent.

*Ravn* er også brukt som etternavn.

## Utbredelse
*Hrafn* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
*Ravn* er kjent brukt som mannsnavn i Norge i middelalderen. Over 10 forskjellige personer med navnet er nevnt i Regesta Norvegica, men navnet var ikke blant de mest brukte.
Navnet har vært mindre brukt i Norge etter det.

|}

## Kjente personer med navnet
Personene i listen er ordnet kronologisk etter fødselsår.
* Hrafn Gunnlaugsson (f. 1948), islandsk filmregissør
* Ravn Wikhaug, norsk filmprodusent
* Ravn Lanesskog, norsk manusforfatter

## Referanser


## Eksterne lenker
*
Tobias Henanger

**Tobias Johansen Henanger** (født 1992) er en norsk tidligere fotballspiller.
                 
Tobias Johansen Henanger har spilt i flere norske klubber. Han spilte i Sarpsborg 08 fra 2009. Den 16 mai 2013 debuterte han i Tippeligaen i en bortekamp mot Rosenborg. 
Etter 2 innhopp i Tippeligaen 2013, signerte han for Kongsvinger før 2014 sesongen. Han ble kåret av Kongsvingers supportere som årets spiller 2014. 
Fra 2015-2018 spilte han for Arendal fotball. Han scoret 10 mål for klubben hvorav 7 av målene kom i 2016-sesongen.  Dette var med på å hjelpe laget med å rykke opp til Obos-ligaen. I 2019 signerte han for Fløy hvor han var frem til høsten 2022 da han signerte for Trauma IF.

## Referanser


## Eksterne lenker
*
Auf Wiedersehen, auf Wiedersehen

**«Auf Wiedersehen, auf Wiedersehen»** er en tysk sang med melodi og tekst av Eberhard Storch. Den ble opprinnelig skrevet i 1949. Sangen har blant annet spilt inn på tysk av Rudi Schuricke. Den ble utgitt på 78-platen Polydor 48&nbsp;374&nbsp;H i 1950.

Engelsk tittel er «Auf wiederseh'n sweetheart». Den engelskspråklige teksten var skrevet av John Turner og Geoffrey Claremont Parsons.

Ifølge historien var Lynn på ferie i Sveits, da hun hørte sangen bli sunget på ølstuer. Hun besluttet seg for å spille inn en engelskspråklig versjon på plate.

Vera Lynn with Soldiers and Airmen of HM Forces and the Johnny Johnston Singers har spilt inn sangen.

## Norske versjoner
Erik Diesen har skrevet en norsk tekst. På norsk bærer den tittelen «Vel møtt igjen».

## Listeplasseringer
«Auf wiederseh'n Sweetheart» kom på den britiske singlelisten 15. november 1952 og lå der i én uker med nummer ti som høyeste plassering.

Den ble den første sangen med en utenlandsk artist som lå på førsteplassen på Billboard Best Sellers In Stores-listen.

## Referanser
Avslutningsseremonien for Vinter-OL 2010

**Avslutningsseremonien for Vinter-OL 2010** fant sted den 28. februar 2010 klokken 17:30 PST på BC Place Stadium i Vancouver i Britisk Columbia i Canada. Det var den første avslutningsseremonien som fant sted innendørs siden Vinter-OL 1984 i Sarajevo. 

## Program

### Nasjonalsang
En flerspråklig versjon av den kanadiske nasjonalsangen *[[O Canada]]* ble sunget av Anthem Cast, The Vancouver Youth Symphony Orchestra og Inward Eye.

### Parade og flaggbæring
Flaggbærere for de deltagende nasjonene kom inn på stadion på samme tid som nasjonalsangen. Etter tradisjonen gikk ikke utøverne i noen spesiell rekkefølge inn på stadion, før de fant sine reserverte plasser på første rad i salen.

#### Flaggbærere
* Australia: Lydia Lassila
*  Belgia: Pieter Gysel
*  Brasil: Jaqueline Mourão
*  Canada: Joannie Rochette
*  Chile: Noelle Barahona
*  Kina: Zhao Hongbo
*  Danmark: Johnny Frederiksen
*  Finland:Tanja Poutiainen
*  Frankrike:Sandrine Bailly
*  Tyskland: Magdalena Neuner
*  Storbritannia: Amy Williams
*  Irland: Shane O'Connor
*  Japan: Mao Asada
*  Mexico: Hubertus of Hohenlohe-Langenburg
*  Nederland: Sven Kramer
*  New Zealand: Ben Sandford
*  Norge: Petter Northug
*  Polen: Katarzyna Bachleda-Curuś
*  Slovakia: Pavol Hurajt
*  Sør-Korea: Mo Tae-Bum
*  Sverige: Marcus Hellner
*  Sveits: Dario Cologna
*  USA: Bill Demong

## Referanser
Alexandros Papadiamantis

**Alexandros Papadiamantis** (gresk: Αλέξανδρος Παπαδιαμάντης; født 4. mars 1851 på Skiathos, død 3. januar 1911 av lungebetennelse samme sted) var en kjent og innflytelsesrik gresk forfatter av det 19. århundre. 

Papadiamantis' mest kjente verk er romanen *Η Φόνισσα* («Morderinnen»), som hører med til den nygreske litteraturkanonen. Andre lengre verker er *Η Γυφτοπούλα* («Sigøynerjenta»), *Η Μετανάστις* («Emigranten»), og *Οι Εμποροι των Εθνών* («Nasjonenes kjøpmenn»). Disse bøkene var eventyr som var lagt til områdene rundt Middelhavet, med rike plott som blant annet involverte emner som fangenskap, krig, pirater, pest og mye annet. 

Han gjorde seg også bemerket med sine mange noveller som ga klare og lyriske portretter av livet på den greske landsbygda, eller hans skildringer av det urbane livet i de fattige nabolagene i hovedstaden Athen som ofte ble skrevet med en dyp psykologisk innsikt. De fleste av hans verker er farget med melankoli, og resonerer med empati for folkets lidelser, uavhengig av om de er helgener eller syndere.

## Referanser


## Eksterne lenker
* 

* Papadiamantis Museum
Kinas riksvei 217

**Kinas riksvei 217 (G217)** løper sørover fra Altay i Xinjiang til Kuqa i Xinjiang. Den er 1117 kilometer lang. Riksveien krysser Tian Shan-fjellkjeden mellom Dushanzi og Kuqa, og fortsetter videre inn i Taklamakan-ørkenen frem til Hotan.

## Rute og distanse

## Referanser
Burqin

**Burqin** (kinesisk: 布尔津; pinyin: *Bù'ěrjīn*; uigursk: بۇرچىن / *Burçin*) er et fylke i prefekturet Altay i den autonome region Xinjiang i Folkerepublikken Kina.

Om lag 150 km nord for selve byen Burqin ligger innsjøen Kanas, som anses som svært naturskjønn. Det er naturvernområder i fylket, og i elva Buerjin ble den store Chonghu'er-demningen a nlagt i 2009.

Befolkningen var på  innbyggere i 1999.

## Samferdsel
Kinas riksvei 217 løper gjennom området. Den begynner i Altay og ender i Kuqa, begge i Xinjiang.

## Referanser


## Eksterne lenker
* 
* Lokalregjeringens hjemmesider
Parlamentsvalget i Ungarn 2006

**Parlamentsvalget i Ungarn 2006** ble avviklet den 9. april og 23. april 2006. Valget var det femte frie valget etter kommunismens fall. Systemet er basert på partilister og valg i enkelte valgkretser. Statsminister Ferenc Gyurcsány fra sosialistpartiet Magyar Szocialista Párt vant valget og fortsatte å regjere i koalisjon med det liberale Szabad Demokraták Szövetsége – a Magyar Liberális Párt. 

## Resultater

## Se også
* Ungarns parlament
Aris Veloukhiotis

**Aris Veloukhiotis** (gresk: Άρης Βελουχιώτης; født 27. august 1905 i Lamia, Hellas, død 16. juni 1945) var den mest fremstående leder og administrerende direktør av Den greske folkelige frigjøringshær (ELAS), den militære grenen av Den nasjonale frigjøringsfront (EAM), som var den store motstandsorganisasjonen i det okkuperte Hellas fra 1942 til 1945. 

Som ungdom, deltok han mye i den venstreorienterte bevegelsen EAM og senere ble han også medlem av kommunistpartiet i Hellas (KKE). Under diktaturet til Ioannis Metaxas (1936–1941) ble han arrestert og fengslet på Egina. Under rettssaken hans rømte han og sluttet seg til det da ulovlige greske kommunistpartiet. Han ble arrestert igjen i 1939 og denne gangen ble han sendt til fengsling på Korfu, og der ble han tvunget til å signerte en «fornekting» av kommunistpartiet. 

## Under den 2. verdenskrig
Under den andre verdenskrig tjenestegjorde han som en artilleri-korporal i den greske hæren på den albanske front (1940–1941) mot den italienske hæren, inntil den tyske invasjonen av Hellas som kom i april 1941 og Hellas sin etterfølgende overgivelse og den påfølgende okkupasjonen til aksemaktene. Under denne okkupasjonen døde det tusenvis av grekere kamp mot tyske soldater eller etter å ha blitt sendt til tyske konsentrasjonsleirer.

Like etter at Nazi-Tyskland angrep Sovjetunionen under Operasjon Barbarossa gikk det greske kommunistpartiet i spissen for etableringen av Den nasjonale frigjøringsfront (EAM) som da hovedsakelig bestod av en geriljabevegelse og diverse partisangrupper som kjempet mot den tyske okkupasjonsmakten. 

I oktober 1944 evakuerte nazistene Hellas og rømte landet og en ny regjering ble dannet under Georgios Papandreou, som var den daværende lederen for den greske nasjonale samlingsregjeringen som ble opprettet etter traktatene som ble undertegnet i Libanon og Cazerta.

## Etter krigen

Støttespillere vurdere Aris Veloukhiotis som et symbol på den greske motstandskampen mot Nazi-Tyskland og en helt av den kommunistiske sak. Kritikere hans mente at han var en gjerningsmann som hadde gjort flere grusomheter mot den greske befolkningen på landsbygda, og de oppfattet ham som en motstander av kommunismen. 

Veloukhiotis anses i stor grad for å være ansvarlig for en massakre på noen tusen av den mest høyreorienterte geriljaen, deres kollaboratører, samt deres familier (noe som inkluderer hundrevis av kvinner og barn) i Meligala, en landsby sørvest på Peloponnes. 

Denne massakren fant sted i oktober 1944, rett etter at den tyske tilbaketrekningen fra denne delen av Hellas fant sted. Hans engasjement i diverse angrep mot ikke-kommunistiske greske motstandsstyrker og bataljoner var også en gjenstand for omfattende kritikk i Hellas. C.M. Woodhouse bemerket at Veloukhiotis «kjempet mot grekere oftere enn han kjempet mot tyskere».

## Referanser
Georgios Karaiskakis

**Georgios Karaiskakis** (gresk: Γεώργιος Καραϊσκάκης; født 23. januar 1780 eller 1782 i et kloster nær landsbyen Mavrommati, død 23. april 1827) var en gresk militærleder.

Han ble under den greske uavhengighetskrigen mot Det osmanske riket, utnevnt til øverstkommanderende for de greske patriotiske styrkene i Rumeli. Som øverstkommanderende oppnådde han en blandet respons både blant sine underordnede og blant andre ledere. Han unnlot ofte å samarbeide effektivt med andre ledere innen den greske uavhengighetsbevegelsen eller med utenlandske sympatisører som slåss på samme side som grekerne. Han fikk flere militære suksesser i krigen mot osmanene. 

Han var en berømt gresk militær kommandant som ble utropt til nasjonal helt av den greske revolusjonen og uavhengighetskrigen mot Det osmanske riket. Mens han tjenestegjorde i den greske hæren utmerket han seg som smidig, slu, modig og hensynsløs. Han steg raskt i gradene, ble etter hvert utnevnt til løytnant. 

Han ble dødelig såret av en rifle i kamp og døde den 23. april 1827. Han har fått Georgios Karaiskakis Stadion oppkalt etter seg. Det er på denne banen grekerne spiller landskampene sine.

## Referanser
Hammer (Lørenskog)

**Hammer** er ei grend i Lørenskog kommune i Akershus. Grenda ligger ved Gamleveien øst for Skårer og sør for Fjellhamar. 

Hammer var fra gammelt av sentrum i bygda. Hammersberget, som ligger mot nord i grenda, skal ha vært et sted der folket dyrket sin åsatru. Gården Torshov ligger på nordsiden av berget. Da kristendommen kom til Norge var det naturlig å bygge kirken i det samme området. Lørenskog kirke er oppført av stein i perioden 1150 til 1250. Kirken er pusset opp flere ganger siden den tid, men steinmurene kirken står på er de samme. 

Pilegrimsleden fra Oslo til Nidaros gikk gjennom Hammer. Kirken var en naturlig stopp på veien. Olavskilden som ligger på toppen av Hammersberget ble oppsøkt av pilegrimene som søkte lykke og helse i den sagnomsuste kilden. Et sagn sier at guden Tor kastet hammeren etter kirken under byggingen, men bommet, og traff berget bak slik at kilden sprang frem.

Hammer skole ligger på Hammer, like ved kirken og Olavskilden.

## Referanser


## Galleri

Fil:10-04-17 Lørenskog kirke.jpg|Lørenskog kirke 
Fil:10-04-17 Hammer skole.jpg|Hammer skole
Jernbanelinjen Göttingen–Bebra

**Jernbanelinjen Göttingen–Bebra** er en tysk jernbanestrekning mellom Göttingen og Bebra. Frem til 1991 var den del av det tyske jernbanenettets hovedakse nord – syd. Etter at høyhastighetsstrekningen Hannover – Würzburg ble satt i drift har strekningen hovedsakelig gods- og lokaltrafikk.

## Linjekart

|}

## Kilder
* Eisenbahn- und Verkehrsatlas von Europa, J. J. Arnd, Leipzig 1897.

### Referanser
Stefanos Stefanopoulos

**Stefanos Stefanopoulos** (gresk: Στέφανος Στεφανόπουλος; 1898–982) var en gresk politiker. 

Han hadde tjent som statsråd under regjeringen til den tidligere statsministeren Alexandros Papagos. Han ble utnevnt til å være fungerende statsminister for noen dager etter Papagos' død den 4. oktober 1955.  

Den 17. september 1965 ble han utnevnt til å være den 165. statsministeren i Hellas for en kort periode med støtte fra medlemmer av det greske Senterunion-partiet. 

## Referanser


## Eksterne lenker
* 
*
Maurice Schumann

**Maurice Schumann** (født 10. april 1911 i Paris, død 9. februar 1998 i Paris) var en fransk politiker, journalist og tidligere krigshelt fra andre verdenskrig som tjenestegjorde som utenriksminister under Georges Pompidou på slutten av 1960-tallet og begynnelsen av 1970-tallet. Schumann var medlem av det kristendemokratiske partiet Mouvement Républicain Populaire.

## Biografi
Schumann var utdannet som journalist, og etter begynnelsen av andre verdenskrig meldte han seg til tjeneste i den franske hæren, hvor han tjenestegjorde som liaisonoffiser hos British Expeditionary Force. Etter kapitulasjonen av Frankrike flyktet til han London. Her slo han seg sammen med Charles de Gaulle og ble et talerør for De frie franske styrker og resten av den franske motstandsbevegelsen med radiosendinger på BBC. Senere ble Schumann den offisielle talsmann for den franske regjeringen i eksil.

I 1944 forlot han London for å ta del i slaget om Frankrike, hvor han først tilhørte den britiske hæren, før han senere kjempet med den 2. franske panserbataljon under ledelse av general Pierre Billotte. Han gikk i land i Normandie med oppdrag til å holde kontakten med Forces Françaises de L'Intérieur og delta aktivt i frigjøringen av Paris.

### Politisk karriere
Etter krigen begynte han igjen å arbeide som journalist. Han ble også leder for den parlamentariske gruppen av MRP, og ble formann av partiet fra 1945 til 1949 og til slutt president av partiet i 1949. Fra 1950 til 1953 representerte han Frankrike for De forente nasjoner, og fra 1951 til 1954 var han statssekretær i utenriksdepartementet. I perioden fra 1957 til 1967 fungerte han som formann i utenrikskomiteen under den franske nasjonalforsamlingen. Han ble utnevnt til utviklingsminister i april 1962, men gikk av allerede i mai som følge av uenighet med den franske utenrikspolitikken.

I april 1967 ble han utnevnt til minister for forskning, og atom- og romfartsspørsmål, og han satt i dette embetet frem til juni 1969, da han ble utnevnt til utenriksminister. Da nasjonalforsamlingen etter valget mars 1973 hadde mistet sitt mandat, gikk han av som utenriksminister. I mars 1974 ble han valgt inn i Académie française (Fauteuil 13) og i september 1974 ble han valgt inn i senatet, hvor han satt frem til sin død i februar 1998.

## Utmerkelser (utvalg)
*  – Frigjøringsordenen
*  – Croix de guerre 1939–1945
*  – Æreslegionen (Ridder)
*  – Leopoldsordenen (Storoffiser)

## Referanser


## Litteratur
* Rimbaud, Christiane: *Maurice Schumann, sa voix, son visage*, Odile Jacob, Paris, 2000 ISBN 273810763X.

## Eksterne lenker
* 
* 
*  SNL.no – Oppføring av Maurice Schumann hos Store norske leksikon (Forfatter Tim Greve)
Kobarid

**Kobarid** (italiensk: *Caporetto*, tysk: *Karfreit*) er et sted og en kommune i Slovenia.  Den ligger ved elven Soča (Isonzo). 

Kommunen hadde totalt 4&nbsp;395 innbyggere pr 30. juni 2008. Selve tettstedet hadde 1&nbsp;158 innbyggere ved utgangen av 2007 og en utstrekning på 4,6 kvadratkilometer. 

Kobarid var utgangspunktet for sentralmaktenes såkalte Caporetto-offensiven ved den italienske fronten under første verdenskrig i oktober 1917. Dette er grundig dokumentert i byen museum,  og dette fikk Europarådets museumspris i 1993.

Det tilstøtende området for arkeologiske utgravninger Tonocov Grad archaeological inneholder rester av romerske bygninger fra 400-tallet.

## Referanser


## Eksterne lenker
* Kobarids offisielle nettside
* Kobarid musems nettsted
Emmanuel Filiberto av Aosta

**Emanuel Filiberto** (*Emanuele Filiberto Vittorio Eugenio Alberto Genova Giuseppe Mariad di Savoia* (født 13. januar 1869 i Genova, død 4. juli 1931 i Torino) var en italiensk general og adelsmann.

Han var eldste sønn til *Amadeo av Savoia, hertug av Aosta* som i 1870 ble Amadeus I av Spania, men hans tid som kronprins endte etter bare tre år da farens abdiserte og vendte tilbake til Italia; og var fetter til Viktor Emmanuel III av Italia.

Han ble den andre *[[hertug av Aosta]]* og prins av Savoia da faren døde i 1890.

Under første verdenskrig hadde han fra 1915 og fram til krigens slutt kommandoen over den italienske tredje armé, og deltok ved alle Isonzoslagene og erobret i 1916 Görz. Etter krigen ble han  tildelt æresgraden *Maresciallo d'Italia* (marskalk av Italia).

Han var gift med prinsesse Hélène av Orléans (1871–1951) som var datter av Ludvig Filip, greve av Paris. De hadde to sønner:

* Amedeo, tredje hertug av Aosta (1898–1942)
* Aimone, fjerde hertug av Aosta, som i en kort periode var kong Tomislav II av Kroatia (1900–1948)

## Referanser
Luigi Capello

**Luigi Capello** (født 14. april 1859 i provinsen Verbano Cusio Ossola, død 25. juni 1941 i Roma) var en italiensk general.

Han deltok i Den italiensk-tyrkiske krig (1911–12), hvor han utmerket seg. Under Første verdenskrig hadde han kommandoen av flere armekorps, hvor han fra juni 1917 hadde kommandoen over den italienske andre armé og ledet de italiensk styrkene som inntok Gorizia og Banjšiceplatået. Etter det italienske nederlaget ved Caporetto-offensiven i oktober/november 1917 ble han fjernet fra kommandoen.

Etter krigen gikk han inn i Partito Nazionale Fascista, men ble ekskludert i 1923 da han var frimurer. I 1925 deltok han i planer om å likvidere Benito Mussolini, og han ble dømt til fengsel i 1927. Han ble løslatt i 1936, etter å ha sonet elleve år.

## Referanser


## Eksterne lenker
*  Luigi Capello på First World War.com
Julius Malema

**Julius Sello Malema** (født 31. mai 1981 i Seshego) er en sørafrikansk politiker og tidligere president for ANCs ungdomsorganisasjon African National Congress Youth League. Han er svært populær blant Sør-Afrikas unge, men har blitt kontroversiell for sine hatefulle ytringer mot Sør-Afrikas hvite og for en ekstrem støtte til Jacob Zuma. I mars 2010 ble han dømt til å betale 50 000 rand for å ha sagt at kvinnen som beskylde president Zuma for å ha voldtatt henne hadde en «fin tid» med Zuma fordi hun spurte etter frokost og taxipenger. I november 2011 ble han suspendert fra ANC i fem år, særlig på grunn av hatefulle ytringer mot Botswanas lederskap, som han mente burde bli styrtet.

Malema er kjent for på flere møter å synge deler av sangen «Shoot the Boer», en gammel frigjøringssang, hvor man blant annet synger «Drep boeren, drep farmeren.

Malema har også støttet Robert Mugabes landreformer i Zimbabwe. I april 2010 kastet han ut BBC-journalisten Jonah Fisher fra en pressekonferanse, og kalte ham for en «agent».

## Referanser
Pistolreker

* se tekst

**Pistolreker** eller **knipsereker** (**Alpheidae**) er en gruppe reker som er kjennetegnet ved at de har en spesialisert klo som er større enn den andre, og som brukes til å knipse med. Hvis de mister knipsekloa, utvikler den normale kloa seg til en knipseklo, mens det vokser ut en ny, normal klo der den opprinnelige knipsekloa satt.

Noen arter deler huler med kutlinger i et symbiotisk forhold.

## Knips
Pistolrekene konkurrerer med mye større dyr som spermhvalen og hvithvalen om å være de mest høylytte dyrene i havet.
Når de knipser med knipsekloa, dannes en kavitasjon i vannet. Lydtrykket kommer opp mot 80 kPa i en avstand på 4 cm fra kloa. Lydtrykket er stort nok til å drepe småfisk. Lyden varer mindre enn ett millisekund. Lyden brukes både til jakt og kommunikasjon.

Pistolrekene var de første sjødyrene man observerte bruke kavitasjon for å lage lyd. Siden har man oppdaget at også sjøknelere kan slå så fort og hardt med forbeina at det kan dannes kavitasjoner.

## Slekter

* *[[Acanthanas]]* Anker, Poddoubtchenko & Jeng, 2006
* *[[Alpheopsis]]* Coutière, 1896
* *[[Alpheus (genus)|Alpheus]]* Fabricius, 1798
* *[[Amphibetaeus]]* Coutière, 1896
* *[[Arete (shrimp)|Arete]]* Stimpson, 1860
* *[[Aretopsis]]* De Man, 1910
* *[[Athanas]]* Leach, 1814
* *[[Athanopsis]]* Coutière, 1897
* *[[Automate (genus)|Automate]]* De Man, 1888
* *[[Bannereus]]* Bruce, 1988
* *[[Batella]]* Holthuis, 1955
* *[[Bermudacaris]]* Anker & Iliffe, 2000
* *[[Betaeopsis]]* Yaldwyn, 1971
* *[[Betaeus]]* Dana, 1852
* *[[Coronalpheus]]* Wicksten, 1999
* *[[Coutieralpheus]]* Anker & Felder, 2005
* *[[Deioneus]]* Dworschak, Anker & Abed-Navandi, 2000
* *[[Fenneralpheus]]* Felder & Manning, 1986
* *[[Harperalpheus]]* Felder & Anker, 2007
* *[[Jengalpheops]]* Anker & Dworschak, 2007
* *[[Leptalpheus]]* Williams, 1965
* *[[Leptathanas]]* De Grave & Anker, 2008
* *[[Leslibetaeus]]* Anker, Poddoubtchenko & Wehrtmann, 2006

* *[[Metabetaeus]]* Borradaile, 1899
* *[[Metalpheus]]* Coutière, 1908
* *[[Mohocaris]]* Holthuis, 1973
* *[[Nennalpheus]]* Banner & Banner, 1981
* *[[Notalpheus]]* G. Méndez & Wicksten, 1982
* *[[Orygmalpheus]]* De Grave & Anker, 2000
* *[[Parabetaeus]]* Coutière, 1896
* *[[Pomagnathus]]* Chace, 1937
* *[[Potamalpheops]]* Powell, 1979
* *[[Prionalpheus]]* Banner & Banner, 1960
* *[[Pseudalpheopsis]]* Anker, 2007
* *[[Pseudathanas]]* Bruce, 1983
* *[[Pterocaris]]* Heller, 1862
* *[[Racilius]]* Paul’son, 1875
* *[[Richalpheus]]* Anker & Jeng, 2006
* *[[Rugathanas]]* Anker & Jeng, 2007
* *[[Salmoneus (genus)|Salmoneus]]* Holthuis, 1955
* *[[Stenalpheops]]* Miya, 1997
* *[[Synalpheus]]* Bate, 1888
* *[[Thuylamea]]* Nguyên, 2001
* *[[Vexillipar]]* Chace, 1988
* *[[Yagerocaris]]* Kensley, 1988

## Eksterne lenker
*
Freiberger

**Freiberger** er navnet på en sveitsisk hesterase. Rasen er også kjent under navnene «Freiberg» og «Franche-Montagne».

## Opprinnelse
Rasen ble først avlet i fjellene i vest i Sveits på 1800-tallet. Hesten ble en populær gårdshest hos bøndene, og rasen ble også brukt i det sveitsiske forsvaret. Flere raser har bidratt til denne rasen, blant andre: anglo-normannisk, normannisk, norfolk roadster, fullblod, ardenner og araberhest.

## Rasebeskrivelse og bruk
Rasen har et lite hode med bred panne og tydelig kjeve og en kraftig og godt muskelsatt kropp. Bena er sterke med gode og sunne hover. Hestene er svært støe på foten og er dermed populære turhester. De har god utholdenhet og er rolige og fornuftige. Hestene kan brukes til det meste. Mankehøyden er ca.142-152 cm.
Henry Cabot Lodge jr.

**Henry Cabot Lodge jr.** (født 5. juli 1902 i Nahant i Massachusetts, død 27. februar 1985 i Beverly i Massachusetts) var en amerikansk diplomat og republikansk politiker, kjent som senator for delstaten Massachusetts og som landets ambassadør til både FN og flere stater fra 1950- til 1970-årene.

Cabot Lodge ble valgt inn på Senatet i 1936 og satt der frem til 1944 da han gikk av for å tjenestegjøre i den amerikanske hæren under andre verdenskrig. Han ble dermed den første senatoren siden den amerikanske borgerkrigen som forlot senatorstillingen til fordel for en aktiv militærtjeneste. Etter krigen (i 1947) ble han igjen valgt inn i Senatet, hvor han arbeidet spesielt med sikkerhetspolitiske spørsmål og satt frem til 1953 da han ble erstattet av John F. Kennedy. Cabot Lodge spilte en ledende rolle i valgkampen for president Dwight D. Eisenhower ved presidentvalget i 1952 og ble belønnet for sin rolle ved at han ble utnevnt til USAs ambassadør til FN i 1953.

Ved presidentvalget i 1960 var han republikanernes visepresidentkandidat for Richard Nixon. Han ble utnevnt til ambassadør i Sør-Vietnam i august 1963, og hans første oppgave var å kreve Ngô Đình Diệms avgang etter å ha blitt instruert hjemmefra. Med unntak av perioden 1964 til 1965, da han var erstattet av Maxwell D. Taylor, var Cabot Lodge ambassadør i Sør-Vietnam frem til 1967. Han ledet deretter den amerikanske delegasjonen ved fredsforhandlingene i Paris i perioden 1968 til 1969, og avsluttet sin ambassadørkarriere som USAs spesialutsending til Vatikanet fra 1970 til 1977.

## Diplomatiske poster
* 1953–1960: USAs ambassadør til FN.
* 1963–1964: USAs ambassadør til Sør-Vietnam.
* 1965–1967: USAs ambassadør til Sør-Vietnam.
* 1968–1969: USAs ambassadør til Vest-Tyskland.
* 1970–1977: USAs spesialutsending til Vatikanet.

## Priser og utmerkelser (utvalg)
*  – Croix de guerre 1939–1945
*  – Æreslegionen

## Referanser


## Litteratur
* Kissinger, Henry: *Diplomacy*. Simon & Schuster. New York 1994. ISBN 978-0-671-51099-2

## Eksterne lenker
* 
* 
*  SNL.no– Oppføring av Henry Cabot Lodge hos Store norske leksikon (Forfatter Torbjørn Sirevåg)
Tønsberg Grand Prix

**Tønsberg Grand Prix** var et sykkelarrangement
med gateritt på lørdag og 180&nbsp;km
fellesstart på søndag.  Etter ti år ble
det kun avholdt sporadisk.
*1966 Tore Milsett (sammenlagt)
*1967 Leif B. Espeland (sammenlagt) – Tom Martin Biseth (fellesstart)
*1968 Werner Blaudzun (sammenlagt)  
*1969 Werner Blaudzun (sammenlagt) – Knut Kvernerud (gateritt) –  Blaudzun (fellesstart)
*1970 Werner Blaudzun (sammenlagt) – Thorleif Andresen (fellesstart)
*1971 Arve Haugen (sammenlagt)
*1972 Arve Haugen – Arve Haugen – Arve Haugen
*1973 Knut Knudsen (sammenlagt) –  Knut Knudsen (gateritt) –  Knut Knudsen (fellesstart)
*1974 Bjørn Bilstad
*1977 Stein Bråthen
*1978
*1979
*1980 Terje Gjengaar
*1992 Dag Erik Pedersen (10&nbsp;km tempo) – Johnny Sæther (180&nbsp;km)
*2000 Mads Kaggestad (gateritt) – Mads Kaggestad (119&nbsp;km, landevei) – Mads Kaggestad sammenlagt
Fra 1984 arrangerte Tønsberg Sjakklubb  et internasjonalt sjakk-mesterskap ved navnet Tønsberg Grand Prix,
og fra 1991 var det et friidretts-stevne med internasjonal deltakelse.

## Referanser
Oppkomme

**Oppkomme** (fra norrønt *uppkoma*, det å komme opp eller fram) er en underjordisk vannåre som danner en bekk eller olle. 

## Annen betydning
I overført betydning nyttes *oppkomme* som begrep for å beskrive en kreativ person: «Hun er et oppkomme av ideer».
## Se også
* Kilde (vann)

## Referanser


## Eksterne lenker
* Bokmålsordboka om oppkomme.
* Store norske leksikon om oppkomme.
Telephone

**«Telephone»** er en sang av Lady Gaga.

Den ble utgitt som singel og nådde nummer 13 på den amerikanske Billboard Top 200 singellisten. Beyoncé er gjesteartist, og i musikkvideoen er også Tyrese Gibson med som skuespiller. Sangen er skrevet av Lady GaGa og svenske Jonas Åkerlund.

## Eksterne lenker
*
Oljelerret

**Oljelerret**, etter engelsk **oilcloth** («voksduk») og **oilskin** («oljehyre, plagg av oljelerret»), er et lerretsstoff som er innsatt med olje – vanligvis linfrøolje for å gjøre det vanntett. Stoffet brukes til å lage ytterplagg og hodeplagg av. Grovarbeidsplaggene ble gjerne brukt av sjøfolk og jordarbeidere, og kaltes oljehyre. Varianter av oljeplagg har vært i bruk over størstedelen av verden, med forskjellige navn. Den opprinnelige sydvesten var av oljelerret. 

Plaggene ble mindre populære etterhvert som plastindustri og moderne tekstiler ble introdusert og ga plagg som i mindre grad smittet olje og hadde vannlekkasjer i sømmer og bretter. Etterhvert ga de nyere plaggene og materialene full vanntetthet og «pustende» overflater.

Ennå kan man se oilskin i bruk av sportsfiskere, som gjerne kombinerer en litt sid ytterjakke med oilskinhatt over vadestøvler av kunststoff eller gummi, som går helt opp.

## Se også
* Oljehyre
* Sydvest
Empire of the Sun (band)

**Empire of the Sun** er en australsk electronica-duo etablert av Luke Steele og Nick Littlemore i 2006.

Duoens første singel *Walking on a Dream* nådde tiendeplass på den australske singellisten. Debutalbumet med samme navn ble utgitt i 2008, og har solgt til platinaplate. 

De har signert med EMI Australia og Virgin UK.

## Diskografi
*2008: *Walking on a Dream*

## Eksterne lenker
* 
* 
*
Kilde (vann)

:*For flere betydninger, se [[Kilde]]*

**Kilde** eller **kjelde** (fra norrønt: *kelda*; beslektet med kald) for vann er utspringet der grunnvannet kommer ut fra jorden og frem i dagen. Navn som kjelde, ile, olle eller oppkomme er også nyttet. Slike kilder finnes gjerne i skrånende terreng, der jordgrunnen er satt sammen med et lag av sand over et vanntett leirlag eller fast grunnfjell. Vannet som kommer frem i slike kilder renses i fjellet og sandgrunnen, og vil derfor ofte være bedre egnet som drikkevann enn innsjø- og elvevann. Kilder kan være så vannrike at de danner bekker og elver.

I varme kilder kommer vannet fra så store dyp at det er oppvarmet av jordvarmen. Temperaturen på vannet i slike kilder kan i vulkanske strøk nå opp til kokepunktet. Noen få steder i verden fører de geologiske forholdene til at vannet bryter ut av jorden støtvis. Disse stedene omtales med det islandske ordet for *sprute*, geysir.

Mineralkilder er et begrep som beskriver kildevann som inneholder oppløste salter fra bergartene i tilknytning til vannet. Slikt vann samles gjerne og tappes som mineralvann. Mineralkilder kan også være varme. Slike varme mineralkilder finnes blant annet i Aachen og Bad Ems i Tyskland, i Karlovy Vary i Tsjekkia og ved de varme kildene i Vichy i Frankrike.

Fra gammelt av ble mange kilder knyttet til det underjordiske og dannet grunnlag for sagn. Etter kristendommen skiftet dette til at kildene ble ansett som hellige. Dette ble forsterket av kildenes helsebringende virkning. I Norge finnes det en rekke kilder som av denne grunn kalles St. Olavs kilder.

## Referanser


## Litteratur
* LaMoreaux, Philip E.; Tanner, Judy T, red. (2001): ''Springs and bottled water of the world: Ancient history, source, occurrence, quality and use'', Berlin, Heidelberg, New York: Springer-Verlag, ISBN 3-540-61841-4,

## Se også
* Oppkomme

## Eksterne lenker
* 
* «The Science of Springs», kildenes vitenskap
* «What Is A Spring?», hva er en kilde
Oljehyre

**Oljehyre** er navnet på et helt sett solid regntøy beregnet for bruk under arbeid i regn og vannsprut. Den består vanligvis av bukse og jakke. Buksen er gjerne utstyrt med seler, siden den er beregnet på å brukes over annet tøy, og derfor er romslig. Jakken er i dag oftest utstyrt med hette, mens en i tidligere tider brukte sydvest og høy krage mot vind. Opprinnelig var det sjøfolk og fiskere som brukte plaggene, men bruken bredte seg også blant arbeidsfolk til lands. 

Navnet stammer fra tiden da alle slike plagg ble sydd av oljelerret (*oilskin*) – betegnelsen *oljetøi* ble også benyttet. I en handelsordliste fra 1917 er det beskrevet slik: «Vandtætte tøier fremstilles bl.a. ved at impregnere tøiet med en opløsning av kautschuk og guttaperka i linoljefernis (*oljetøi*) eller med tjære (presenninger og lign. Impregnering med vandglas blir ogsaa benyttet.» Dagens oljehyre består i prinsippet fortsatt av tekstiler belagt med et vanntett materiale, men av kunststoffer. 

## Se også
* Regntøy
* Sydvest
* Gummistøvler

## Referanser
Alan Davies (komiker)

**Alan Davies** (født 6. mars 1966) er en britisk komiker, forfatter og skuespiller, mest kjent for sin hovedrolle i serien *[[Jonathan Creek]]* og som eneste faste deltaker i panelprogrammet *[[QI (TV-serie)|QI]]*.

Davies begynte sin karriere som standup-komiker. Han ble kåret til Best Young Comic av Time Out i 1991 og vant kritikerprisen i Edinburgh Festival i 1994. Deretter ble Davies knyttet til radio og TV i flere humoristiske program. I 1997 fikk han tittelrollen i TV-serien *Jonathan Creek*, hvor han spiller en illusjonist som løser mysterier. Davies har siden 2003 vært kjent som eneste faste paneldeltaker i det britiske humoristiske programmet *QI*, hvor han normalt ender opp på sisteplass.

## Referanser


## Eksterne lenker
* 
* 
* 
* 
* Alan Davies på YouTube
Singapore under Sommer-OL 1984

**Singapore under Sommer-OL 1984**. Fem mannlige sportsutøvere fra Singapore deltok i to  sporter under Sommer-OL 1984 i Los Angeles. De vant ikke noen medaljer.  

## Medaljer

## Eksterne lenker
*  Singapore at the 1984 Los Angeles Summer Games  på Sports-reference.com/olympics
Bente Groth

**Bente Groth** (født 1939) er en norsk religionshistoriker som har jobbet på Universitetet i Oslo. Hun er cand.philol. fra 1993, og hennes spesialområde er Midtøstens religioner og jødedom. Hun er fagansvarlig for «jødedom» og «jødisk historie» i *[[Store norske leksikon]]*.

Hun har skrevet *Jødedommen* (Pax forlag, 2000/2003, svensk utgave 2002) og redigert *[[Jødiske skrifter]]*, 2002. Hun har også vært medforfatter i *Religionsleksikon* (2002) og *Levende religioner* (1997).

## Referanser
Hans Petter Ødegård

**Hans Petter Ødegaard** (født 1959) er en norsk tidligere toppsyklist.
 
Som medlem i Lørenskog CK vant han 120 km junior NM i 1976. Han gikk til SK Rye i 1979 og var dette året på Norges første lagmedalje (bronse) i VM i sykling i Nederland den 23. august 1979, sammen med svogeren Geir Digerud, Morten Sæther og Jostein Wilmann. Som medlem i IK Hero 1980-81 vant han AKAI Grand Prix i 1980.  Han vant han også Tyrifjorden rundt 1980 og 1981. Tilbake i Lørenskog CK vant han NM lagtempo i 1984 med Øivind Lauritsen, Arne Ole Vold og Gjermund Thoresen. Også dette året fikk han bronse i VM i lagtempo med Terje Gjengaar, Tom Pedersen og Dag Hopen. Samme året var han med i OL i Los Angeles både for lag (nummer 10) og individuelt (der han brøt). I dag driver han sykkelbutikk på Strømmen.

## Medaljer i norske mesterskap

## Referanser




## Eksterne lenker
*
Vasabladet

***Vasabladet*** er en svenskspråklig regional dagsavis i Österbotten med hovedsete i Vasa i Finland. Med et opplag på rundt  eksemplarer er den Finlands nest største svenskspråklige avis. Avisen betegnes som uavhengig liberal. 

*Vasabladet* ble grunnlagt i 1856, og første eksemplar utkom den 7. mai. Avisen er dermed Finlands nest eldste fortsatt eksisterende avis.
*Vasabladet* har vært et talerør for Österbottens interesser, men har også gitt en bred kulturdekning.

Fra 2004 har avisen kommet ut syv dager i uken. Nyhetene publiseres også på avisens nettside.
*Vasabladet* eies av HSS Media Ab, som igjen eies av Harry Schaumans Stiftelse.

Sjefredaktør fra 2009 er Lars Rosenblad.

## Referanser


## Eksterne lenker
* Vasabladet på nettet
* Historiska tidningsbiblioteket: ''Vasabladet'' (1856-1900)
* ''Uppslagsverket Finland'', Vasabladet
Singapore under Sommer-OL 1988

**Singapore under Sommer-OL 1988**. Åtte sportsutøvere fra Singapore deltok i tre sporter under Sommer-OL 1988 i Seoul. De vant ikke noen medaljer.  

## Medaljer

## Eksterne lenker
*  Singapore at the 1988 Seoul Summer Games  på Sports-reference.com/olympics
Ioannis Kapodistrias

**Grev Ioannis Kapodistrias** (gresk: Ιωάννης Καποδίστριας; født , død ) var en gresk diplomat av det russiske riket og senere ble han det første statsoverhode av det selvstendige Hellas. Han var Det russiske keiserdømmets utenriksminister fra 1816 til han gikk av i 1822 og returnerte til hjemlandet for å bli president i den nye republikken etter den greske uavhengigheten fra Det osmanske riket.

Som meget ung studerte han både medisin, filosofi og juss ved Universitetet i Padova i Italia. Da han ble 21 år gammel, i 1797, startet han sin medisinske praksis som lege. Han var gjennom hele sitt liv en dypt liberal filosof og en ekte gresk demokrat. Da han ble president satte Kapodistrias i gang med en stor reform og modernisering program som dekket alle områder. 

En av de mange reformene hans var å undergrave autoriteten til de tradisjonelle klanene og dynastiene. Kapodistrias anså at disse klanene og dynastiene var en del av den ubrukelige arven fra en svunnen gresk tid, og helt foreldet. Men han undervurderte den politiske og militære styrken til de såkalte *capetanei*, («kommandørene»), som hadde ledet det greske opprøret mot Tyrkia i 1821, og som hadde en lederrolle i den post-revolusjonære greske regjeringen. 

Han ble skutt og drept i 1831 av sine politiske motstandere, som senere ble dømt til døden av en krigsrett og henrettet ved skyting. 

## Potet-anekdoten
En anekdote om hvordan Kapodistrias introduserte potetene for grekerne er velkjent også i det moderne Hellas. Poteter var en ukjent matvare for grekere flest, og da den nye regjeringen var kommet til makten, sørget de for å bestille en ladning poteter fra utlandet. Kapodistrias ga ordre om at alle grekere som villa ha poteter, skulle få utlevert en rasjon av den nyankomne lasten. Men det var liten eller ingen interesse for potetene i befolkningen, og det hele tegnet til å bli et fullstendig mislykket eksperiment. Da utstedte president Kapodistrias en ny ordre: hele den første potetlasten skulle losses til et lager på havna i Nafplion, og lageret skulle settes under streng bevoktning. Da vaktene hadde inntatt sine poster omkring potetlageret, begynte det å versere rykter i befolkningen om hvor verdifulle disse potetene måtte være, når de ble voktet så grundig. Det gikk ikke lang tid før de første innbruddene fant sted. Kapodistrias hadde gitt ordre om at vaktstyrkene skulle late som om de ikke fikk med seg at det var innbruddstyver på ferde, og snart hadde alle potetene blitt stjålet. Kapodistrias kunne dermed konstatere at introduksjonen av poteter i Hellas var blitt en suksess. 

## Referanser
Arvid Storsveens plass

**Arvid Storsveens plass** er en liten park med lekeplass på Blindern i bydel Nordre Aker i Oslo.

Parken er 2,62 dekar stor  og avgrenses av Prestegårdsveien i sydøst, Hasselhaugveien i sydvest og Christopher Hansteens vei i nord.

I 1990 fikk parken navn etter Arvid Storsveen, som bodde i John Colletts allé 16 og var et fremtredende medlem av organisasjonen XU under annen verdenskrig. I parken står en minnestein over Arvid Storsveen, utført av Eilif Mikkelsen og avduket i 1991.

## Referanser
	

## Litteratur
* Oslo byleksikon

## Eksterne lenker
*
SV-98

**SV98** (Snaiperskaya Vintovka Model 1998 - *skarpskyttergevær modell 1998*) er et russisk skarpskyttergevær, designet mellom 1998 og 2000 av en ingeniørgruppe ledet av Vladimir Stronskij. Våpenet brukes primært av russisk politi og spesialpoliti, særlig sikkerhetspoliti og antiterrorstyrker underlagt de føderale myndighetene (MVD, FSB, etc.) Geværet ble utviklet som svar på forespørsel fra russiske skarpskyttere som fant det halvautomatiske Dragunov-geværet for lite presist til skarpskyting på lengre hold. 

SV-98 bruker kaliber 7,62 × 54R, det samme som Mosin Nagant-geværene, Kalasjnikovs PK- og PKM-maskingeværer, og Dragunov SVD, og mates fra boksmagasiner i plast som rommer ti patroner. Av funksjoner kan det nevnes en justerbar kolbe, åpne sikter til nødbruk, en flammedemper som kan skrus av og erstattes med lyddemper, et mirage-bånd over pipen, og et bærehåndtak som kan demonteres. 

Tidlige SV-98 kom med en grønnlakkert laminatstokk hvor enfot i kolben og tofot i forskjeftet var standardutstyr. De nye riflene kommer nå med en kolbe i komposittmaterialer for å minske vekt og gjøre våpenet mer bestandig mot vær og ytre påvirkninger.

## Referanser
Berts dagbok

***Berts dagbok*** er en ungdomsroman i dagboksform av svenske forfatterne Anders Jacobsson og Sören Olsson. Boken ble utgitt i 1987 og handler om Bert Ljung fra 14. januar til 6. juni det året han fyller 12 og begynner vår-sermesteret i 5 klasse. Bert liker en jente, Rebecka, i 5 B. Senere i boken liker han en annen jente, fiolinisten Nadja i 5 E i Jungbergska skolan. Boken er den første i Bert-serien og begrepet «Berts dagbok» brukes noen ganger om hele serien.

Boken ble revidert i 1993.

## Handling
Berts dagbok finner sted i løpet av vår-terminen i 5. klasse, og går fra 14. januar til 4. juni. Bert går i klasse 5 A ved Becka-skolan. Han liker egentlig ikke sitt eget navn, og foretrekker å bruke kallenavnet Treb Walker. «Treb» er «Bert» stavet baklengs, navnet «Walker» kommer fra Fantomet fra karakteren Kit Walker. Bert forsøker også å finne på sine egne historier, om superhelten Kobåj-Kurt. Bert og Åke har også funnet opp deres eget fiktive land, kalt «Hoppalotjingien» som senere i boken slutter å eksistere etter en «borgerkrig»

I det handlingen begynner er Bert forelsket i Rebecka i klassen 5 B. Deretter følger en periode fra slutten av februar, hvor Bert ikke bryr seg sørlig om jenter i det hele tatt, og skaper dermed mer plass til andre interesser. Når klasse 5 A skal spille fotball mot klassen 5 B, og synsproblemene til Bert oppdages. Når Bert får briller, blir han ertet av andre elever i klassen. Under et arrangement ved skolen en fredag ​​kveld i mai, blir Bert forelsket i Nadja Nilsson som går i klasse 5 E på Jungberska skolan.

Bert oppdager at Nadja spiller fiolin, og at hun bor i nærheten av fotballbanen i en liten hytte sammen med moren sin og tre brødre. Men under et eksperiment klarer Åke å sette fyr på de resterende sidene i Berts dagbok. Boken avsluttes med at Bert og Nadja skal møtes i byparken den 4. juni under et gammelt eiketre. De skjærer inn initialene sine (NN + BL) i barken. Til slutt kunngjør Bert sitt virkelige navn, Bert Ljung, og at «Treb Walker» ikke eksisterer mer. 

## Kilder
*Bokelskerne, lest 22. november 2013
Liste over Team Columbias resultater i 2010

Nedenfor følger lister over Team Columbias plasseringer i utvalgte Pro Tour-ritt samt andre høykategoriserte ritt for sesongen 2010. Betegnelsen "HD" betyr at rytteren kom til mål utenfor tidsgrensen, noe som betyr at resultatet ikke er gjeldende.

## Vårklassikerne 2010

## Se også
*Liste over Team Columbias resultater i 2009
*Liste over Team Columbias resultater i 2008
Gustaf Hagelin

**Gustaf «Gösta» Wilhelm Hagelin** (født 5. oktober 1897, død 13. desember 1983) var en svensk rytter som deltok i de olympiske leker 1924 i Paris.

Hagelin vant en olympisk sølvmedalje under Sommer-OL 1924 i Paris. Han var med på det svenske laget som kom på andreplass i lagkonkurransen i feltritt bak Nederland. Det svenske laget besto av Hagelin på hesten «Varius», Claës König på «Bojar» og Carl Gustaf Lewenhaupt på «Canter» og Torsten Sylvan på «Anita». I den individuelle konkurransen i feltritt kom Hagelin og «Varius» på tjuendeplass.

## OL-medaljer
* 1924  Paris -  Sølv i hestesport, feltritt lag  Sverige

## Referanser


## Eksterne lenker
* 
* Profil på sok.se
Alberto Lombardi

**Alberto Lombardi** (født 21. august 1893, død 10. april 1975) var en italiensk rytter som deltok i de olympiske leker 1924 i Paris.

Lombardi vant en olympisk bronsemedalje i hestesport under Sommer-OL 1924 i Paris. Han var med på de italienske laget som kom på tredjeplass i lagkonkurransen i feltritt bak Nederland og Sverige. Laget besto av Lombardi på hesten «Pimpolo», Alessandro Alvisi på «Capiligio», Emanuele Beraudo på «Mount Felix» og Tommaso Lequio di Assaba på hesten «Torena». I den individuelle konkurransen i feltritt ble han og hesten «Pimplo» nummer elleve.

## OL-medaljer
* 1924  Paris -  Bronse i hestesport, feltritt lagkonkurranse  Italia

## Eksterne lenker
*
Halvor Blinderens plass

**Halvor Blinderens plass** er en plass med en liten kolle med gravsted, på Blindern i bydel St. Hanshaugen i Oslo.

Plassen er 3,9 dekar stor og avgrenses av Sem Sælands vei i syd og øst, Blindernveien i nord og en parkeringsplass i vest. 

I 1938 fikk plassen navn etter Halvor Blinderen (1733–1804), eier av Nedre Blinderen gård (i dag bispebolig) som ligger på andre siden av Blindernveien, og en fremtredende person i Aker og byen i sin tid. 

Vest for den flate delen av plassen ligger en liten kolle med Halvor Blinderens gravsted. Gravstøtten er i marmor fra Gjellebekk i Lier og har innskriften: «Her under hviler stövet af Halvor Blindern, fød den 16 junii 1733, død den 29de junii 1804. Han var frie for Fordomme og Virksom i sit Liv. Han var hvad Han vilde og stedse vilde Han det Gode». Gravstedet har siden 1976 stått på Byantikvarens gule liste. 

## Referanser
	

## Litteratur
*[[Oslo byleksikon]]*, 2000-utgaven, side 178

## Eksterne lenker
*
Welcome 2 Detroit

**Welcome 2 Detroit** er en hit av den amerikanske rappeartist Eminem og Trick Trick.
Denne hit-låten gjorde Trick Trick veldig kjent. Trick Trick var ikke så kjent før Eminem lagde en sang med ham.
Southdown gasskraftverk

**Southdown gasskraftverk** er et varmekraftverk i Auckland i New Zealand. Det har en installert produksjonskapasitet på 163 MW, fordelt på 2+1 gassturbiner med kogenerasjon. Anlegget ble bygget ut med ferdigstillelse i 1996. Det leveres industrivarme til en nærliggende papirfabrikk.

Brenselkilden er naturgass, og utstyret ble levert av General Electric, m.fl. 

## Se også
*Liste over verdens største olje- og gasskraftverk

## Eksterne lenker
* IndustCards – «Gas Turbine and Combined-Cycle Power Plants in New Zealand».
Okpai gasskraftverk

**Okpai gasskraftverk** er et varmekraftverk i Nigerdeltaet i det sørøstre Nigeria. Det har en installert produksjonskapasitet på 385-480 MW, fordelt på én pluss én gassturbiner med kogenerasjon. Anlegget ble bygget ut fra 2001 med ferdigstillelse i 2005.

Brenselkilden er naturgass, og utstyret ble levert av Alstom, Saipem, m.fl. I august 2009 var produksjonseffekten på 281 MW, på grunn av gassmangel.

## Eksterne lenker
* Business Day: «Disruption of gas supply to Egbin lowers power supply » , 14. august 2009.
* IndustCards – «Gas Turbine and Combined-Cycle Power Plants in Nigeria».
Bino Bini

**Bino Bini** (født 23. januar 1900 i Livorno, død 5. april 1974 i Livorno) var en italiensk fekter som deltok i de olympiske leker 1924 i Paris og 1928 i Amsterdam.

Bini ble han olympisk mester i fekting under Sommer-OL 1924 i Paris. Han var med på det italienske laget som vant lagkonkurransen  i sabel foran Ungarn og Nederland. De andre på laget var Guido Balzarini, Marcello Bertinetti, Renato Anselmi, Vincenzo Cuccia, Oreste Moricca, Oreste Puliti og Giulio Sarrocchi.

Fire år senere, under Sommer-OL 1928 i Amsterdam vant Bini en sølvmedalje og en bronsemedalje. Sølvmedaljen vant han i lagkonkurransen i fekting med sabel, mens han tok bronse individuelt i fekting med sabel.

## OL-medaljer
* 1924  Paris -  **Gull** i fekting, sabel lagkonkurranse  Italia
* 1928  Amsterdam -  Sølv i fekting, sabel lagkonkurranse  Italia
* 1928  Amsterdam -  Sølv i fekting, sabel  Italia

## Referanser


## Eksterne lenker
*
Delta gasskraftverk (Nigeria)

**Delta gasskraftverk** er et varmekraftverk i Nigerdeltaet i det sørøstre Nigeria. Det har en installert produksjonskapasitet på 143 MW, fordelt på tolv enheter (blokker) á 23,8 MW, med gassturbiner. Anlegget ble fornyet i 2002 ved at seks sledre blokker da ble byttet ut.

Brenselkilden er naturgass, og utstyret ble levert av Hitachi, m.fl.

## Eksterne lenker
* IndustCards – «Gas Turbine and Combined-Cycle Power Plants in Nigeria».
Kolo Creek gasskraftverk

**Kolo Creek gasskraftverk** er et varmekraftverk i Bayelsa i Nigeria. Det har en installert produksjonskapasitet på 71 MW, fordelt på to enheter (blokker) á 20 MW, med *Olympus* gassturbiner, og en ny 31 MW gassturbin fra 2008. Anlegget sto ferdig i 1983 men ble fornyet i 2002 og kontrollsystemene byttet ut i 2005.

Brenselkilden er naturgass, og utstyret ble levert av Rolls-Royce.

## Eksterne lenker
* IndustCards – «Gas Turbine and Combined-Cycle Power Plants in Nigeria».
Unggi oljekraftverk

**Unggi oljekraftverk**, er et varmekraftverk i Unggi i Nord-Korea, nær grensen til Russland. Det har en installert produksjonskapasitet på 200 MW. Anleggets brenselkilde er tungolje importert fra Russland.

## Eksterne lenker
* FAS – «North Koera – Energy and Power».